
	[bookmark: nev]KUKODA BALÁZS
kukodabalazs@gmail.com
Programtervező informatikus MSc
MSc, 4. félév
Pannon Egyetem
Műszaki Informatikai Kar
	
[bookmark: _GoBack]






Témavezetők:
	Dr. Balkányi László
tudományos tanácsadó, PE MIK

	Dr. Vassányi István
egyetemi docens, PE MIK




Szívultrahang-leletek és az ICD-11 kódrendszer fogalmi terének összehasonlító elemzése és összekapcsolása tudásmérnöki eszközökkel

A dolgozat tárgya egy, a szív ultrahang vizsgálatának leletezése céljából készült orvosi szakkifejezés-hierarchia (Standardized Report for Adult Transthoracic Echocardiography - röviden: SRATE) és az ICD-11-MMS (International Classification of Diseases 11th Revision for Mortality and Morbidity Statistics) összekapcsolása, azon kutatási hipotézis vizsgálatának céljából, mely szerint a már meglévő módszerek, vagy azok valamilyen kombinációja segítségével a klinikai leletezés során keletkező egészségügyi adatokból automatikusan előállíthatóak epidemiológiai vagy más célú szakmai adatsorok is.
Az esettanulmány módszere alapján kiválasztottam egy szűkebb részterületet (Pulmonális billentyű betegségei), amely részterületen elvégeztem (1) szakértő (orvosi tudásmérnök) segítségével a két hierarchia összehasonlító elemzését, és manuális leképezését, valamint (2) létrehoztam a két hierarchia közötti automatikusan előálló leképezéseket (mapping) a szakirodalomból vett módszerek, és azok kombinációinak segítségével.
A munkám módszertani újdonsága az, hogy két olyan orvosi hierarchia összekapcsolására használtam az UMLS-t (Unified Medical Language System), melyek egyike sem része (jelenleg) az UMLS-nek. Munkám további újdonsága, hogy az ICD-11-MMS és egy leletezési célra készült orvosi hierarchia összekapcsolhatóságát vizsgálja.
Az automatikus leképezéseket előállító módszerek két csoportra bonthatóak: (1) a lexikai megközelítések közül a TF-IDF (term frequency–inverse document frequency) értékek hasonlóságán alapuló szöveghasonlóságot használtam; (2) szemantikai megközelítésre pedig az UMLS-ben történő kereséseket. Az automatikusan előálló leképezési eredmények jóságának megállapítására a szakértő bevonásával készült manuális leképezést használtam.
A kiértékelés során világossá vált, hogy a leletezés során keletkező egészségügyi adatok és az epidemiológiai adatok összekapcsolásához (1) szükség van az ICD-11-n belül leletezési célú linearizációk, valamint (2) az azokat az ICD-11-MMS-sel összekötő leképezések létrehozására, amely feladatok automatikus végrehajtása a vizsgált módszerekkel nem volt teljes mértékben lehetséges.
Továbblépési lehetőségek között megemlítem (1) további módszerek kipróbálását, valamint (2) a vizsgálat kiterjesztését más orvosi szakterületre.

